Mallusjoki

Mallusjoki on Orimattilan kylä. Se sijaitsee Etelä-Orimattilassa Mallusjärven ympärillä ja läheisyydessä. Kylästä on matkaa Mäntsälään 23 kilometriä, Helsinkiin 83 kilometriä ja Lahteen 35 kilometriä. Kylässä on yli 600 ympärivuotista asukasta.Mallusjoki Lahden Seutu Maarekisterin mukaan kylän läpimitta on 25 kilometriä.

Mallusjärvi

Mallusjärven ranta on ollut aikaisemmin kylän keskeinen paikka, jossa kalastettiin, uitiin, pyykättiin ja seurusteltiin. Erityisesti kuhasaaliit olivat aikoinaan kuuluisia. 1950-luvulta alkaen rehevöityminen on kuitenkin vähentänyt järven käyttöä. Nykyisin Mallusjärven alue muodostaa hyvän lintuhavaintokohteen. Lintuatlaksen mukaan Mallusjoen ruudussa pesii varmasti 82, mahdollisesti jopa 127 lajia.Ruutu 673:342, Orimattila Mallusjoki Suomen Lintuatlas Kevätmuuton aikana järven rannoilla nähdään monia muitakin lintuja.Mallusjärvi  Päijät-Hämeen lintutieteellinen yhdistys Mallusjoella on lisäksi Natura 2000 -luonnonsuojelukohde Mallusjoen vanha metsä.Orimattilan Natura 2000 -kohteet  Orimattilan kaupunki

Mallusjärven seutu
Mallusjärven rannalla toimii Mallusjoen lepokoti, joka aloitti toimintansa vuonna 1953. Sen taustalla on Suomen Kristillisen Työväen Liitto, nykyisin Lepokotia hoitaa säätiö. Lepokodissa asuu sekä vanhuksia että muita erityisryhmiä, jotka eivät tarvitse varsinaista laitoshoitoa, mutta eivät pärjää yksinkään.Yleistä Mallusjoen Lepokodista  Mallusjoki-säätiö

Perimätiedon mukaan Mallusjoki on Orimattilan vanhin kylä. Ensimmäinen kirjallinen maininta on vuodelta 1459. Kylän vanhat talot ja mäkitupalaisasutus ovat maakunnallisesti arvokasta kulttuurimaisemaa.Mallusjoen kylän kulttuurimaisema Päijät-Häme
Kylä valittiin 1999 kolmanneksi Päijät-Hämeen vuoden kyläksi.Vuoden kylät  Päijät-Häme Vähä-Mallusjoelle perustettiin Järvikylän koulu 1868 Orimattilan kunnan toisena kansakouluna vuotta Kuivannon Koskusten kansakoulun jälkeen.Suomenmaa, maantieteellis-taloudellinen ja historiallinen tietokirja, ensimmäinen osa Uudenmaan lääni, 160, toimittanut Lauri Hendell, toimitus professori J. E. Rosberg, professori Kustavi Grotenfelt, professori J. G. Granö ja filosofian maisteri Kaarlo Hildén, 1919, Helsinki, Tietosanakirja-Osakeyhtiö, 1919, Helsinki, Helsingin Uusi Kirjapaino Se toimi vuoteen 1902 saakka.

Kulttuuri ja sivistystoimi

Perusopetus

Mallusjoelle avattiin Järvikunnan koulu korvaamaan Mallusjoen peruskoulu ja Karkkulan peruskoulut. Järvikunnan koulu avattiin tammikuussa 2016. Syyslukukaudeksi 2018 sen urakoinut rakennusliike aloitti peruskorjauksen sisäilmaongelmien vuoksi.https://yle.fi/uutiset/3-10367452

Mallusjoen nuorisoseura

Mallusjoella on toiminut nuorisoseura vuodesta 1902 ja torvisoittokunta jo ennen sitä. Nuorisoseura on järjestänyt etenkin tanhuryhmiä ja näytelmätoimintaa. Mallusjoen nuorisoseuran talo on rakennettu 1916.

Nuorisoseurantalolla järjestetään vuosittain heinä-elokuun vaihteessa heinäkuun viimeisesta sunnuntaista alkaen Mallusjoen Takinkääntöviikko-niminen musiikkijuhla. Viikko päättyy torvisoittokunnan säestämiin tanssiaisiin. Takinkääntöviikkoja on järjestetty vuodesta 1992.Takinkääntö  Kylän kotisivut Takinkääntöviikon aloittaa yleensä Mallusjoen kesäasukas Kaj Chydenius.

Mallusjoen vanhalla koululla on vuodesta 2015 toiminut Lasi- ja keramiikkakeskus Kuu, joka järjestää alan kursseja, näyttelyitä ja tapahtumia.

Kirjallisuus

Mallusjoki sai kuuluisuutta kirjallisuuspiireissä Jermu Koskisen ja Tuomas Takalan novellista "Mallusjokelainen sielunmaisema", joka voitti Suomen huonon kirjallisuuden seuran palkinnon. Novelli julkaistiin Huonon kirjallisuuden seuran antilogiassa "Mallusjokelainen sielunmaisema ja muuta paskaa" (2000).

Orimattilan evankelis-luterilainen seurakunta

Orimattilan evankelis-luterilaisella seurakunnalla on Mallusjoella leirikoti.http://www.orimattilanseurakunta.fi/kirkot-ja-tilat/leirikoti Leirikodin lähistöllä on riihen siirretyistä hirsistä rakennettu rippikoululaisia palveleva riihikirkko.
Kansanedustajia ja kaupunginvaltuutettuja

Kansanedustaja Tero Mölsä poika, Jukka Mölsä Mallusjoelta, on valittu 2012, 2017, 2021 ja 2025 Orimattilan kaupunginvaltuustoon. Hän edustaa Orimattilan Keskustaa.

Tunnettuja mallusjokelaisia
Benjamin Reinholdson Busk (s. 1718, k. 18.12.1786 Orimattila, Mallusjoki, Äijälä), talonpoikaissäädyn valtiopäivämies 1746–1747 ja kuudennusmies 1.11.1746–4.1.1767http://www.geni.com/people/Benjamin-Busk/6000000022292207308
Satu Mäkelä-Nummela, trap-ampuja ja olympiavoittaja
Tero Mölsä, kunnan- ja kaupunginvaltuutettu sekä entinen kansanedustaja
Eero Sinikannel, näyttelijä ja laulaja

Kiinteät muinaisjäännökset
Mallusjoelta on löytynyt jäänteitä kivikautisista ja historiallisista asuinpaikoista.NBA Nettisovellus
Eskolan kylänpaikka on Annasenmäen ja Mallusjärven välisellä peltoaukealla.Mallusjoki (Mallus) Eskola  Kulttuuriympäristön rekisteriportaali, Museovirasto
 Huhdanojan historiallisen ajan röykkiö on kuusimetsässä kalliolla. Sitä on pengottu ja sieltä on löytynyt hiiltä.Huhdanoja  Kulttuuriympäristön rekisteriportaali, Museovirasto
 Härmälän kivikautinen asuinpaikka Porvoonjoen itäpuolella, josta on löytynyt kvartsia.Härmälä  Kulttuuriympäristön rekisteriportaali, Museovirasto
 Maukolan kivikautinen asuinpaikka koululta 200 m pohjoisluoteeseen.Maukola Kulttuuriympäristön rekisteriportaali, Museovirasto
 Mikkolan kivikautinen asuinpaikka Porvoonjoen itäpuolella.Mikkola Kulttuuriympäristön rekisteriportaali, Museovirasto
 Nenäkivi on Mallusjoen ja Kanteleen kylän yli kolmemetrinen rajakivi, jossa on nenän muotoinen uloke.Mallusjoki Nenäkivi  Kulttuuriympäristön rekisteriportaali, Museovirasto
 Pappilanmäen kivikautinen asuinpaikka hiekkaisella rinteellä, josta on löytynyt kvartsi-iskoksia ja miilujen jälkiä.Pappilanmäki  Kulttuuriympäristön rekisteriportaali, Museovirasto
 Punasen kivikautinen asuinpaikka hiekkaisella rinteellä, josta on löytynyt kvartsi-iskoksia.Punanen  Kulttuuriympäristön rekisteriportaali, Museovirasto
 Sammalistonlahden kivikautinen asuinpaikka Mallusjärven ja Halmaanojan välissä 120 m järvenrannasta.Sammalistonlahti  Kulttuuriympäristön rekisteriportaali, Museovirasto
 Vehkakorven kivikautinen asuinpaikka Porvoonjoen itäpuolella Mallusjoen ja Karkkulan kylärajalla.Vehkakorpi Kulttuuriympäristön rekisteriportaali, Museovirasto
 Vähä-Mallusjoen kolme kivikautista asuinpaikkaa, joista on löytynyt kvartsiteelmiä ja iskoksia.Vähä-Mallusjoki  jatkoa  Kulttuuriympäristön rekisteriportaali, Museovirasto

 Lähteet 

Aiheesta muualla
Mallusjoen verkkosivut

luokka:Orimattilan kylät
Luokka:Päijät-Hämeen vuoden kylät